Hywel ab Ieuaf - Wicipedia

# Hywel ab Ieuaf

### Oddi wrth Wicipedia, y gwyddoniadur rhydd.

Roedd Hywel ab Ieuaf (bu farw 985) yn frenin Gwynedd.

Yr oedd Hywel yn fab i Ieuaf ab Idwal fu'n teyrnasu ar Wynedd ar y cyd gyda'i frawd Iago ab Idwal hyd 969. Yn y flwyddyn honmno, bu cweryl rhwng meibion Idwal, a chymerwyd Ieuaf yn garcharor gan Iago. Yn 979 gorchfygwyd Iago mewn brwydr gan Hywel a chymerwyd yntau yn garcharor. Daeth Hywel yn frenin Gwynedd, ond mae'n ymddangos na ollyngodd ei dad yn rhydd o garchar. Yn ôl J.E. Lloyd, bu Ieuaf yng ngharchar hyd 988.

Nid oes llawer o wybodaeth ar gael am deyrnasiad Hywel. Yn 983, gwnaeth gynghrair gyda'r Saeson i ymosod ar Buellt a Brycheiniog, ond llwyddodd Einion ab Owain o Ddeheubarth i'w hatal. Bu Hywel farw yn 985 a dilynwyd ef ar yr orsedd gan ei frawd, Cadwallon ab Ieuaf.

## [golygu] Cyfeiriadau

John Edward Lloyd (1911) A history of Wales: from the earliest times to the Edwardian conquest (Longmans, Green & Co.)

O'i flaen : Iago ab Idwal | Brenhinoedd Gwynedd | Olynydd : Cadwallon ab Ieuaf

Wedi dod o "http://cy.wikipedia.org../../../h/y/w/Hywel_ab_Ieuaf_8de1.html"

Categorïau: Teyrnoedd Gwynedd | Teyrnas Gwynedd | Hanes Cymru | Marwolaethau 985

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English
- Français
- Italiano